ROMÂNIA

JUDEŢUL SUCEAVA

**ORAŞUL BROŞTENI**

**CONSILIUL LOCAL**

**PROCES VERBAL**

Încheiat astăzi 25.01.2021, în şedinţa ordinară a

Consiliului Local al oraşului Broşteni, judeţul Suceava.

 Şedinţa ordinară a Consiliului local al oraşului Broşteni, judeţul Suceava, a fost convocată în conformitate cu prevederile art. 133, alin (1), art. 134 alin. (1), lit.a), alin. (2), alin.(3) lit. a), art. 138 și ale art. 196, alin.(1) lit.a) din OUG nr. 57/2019 privind Codul Administrativ, cu modificările și completările ulterioare, de către primar, prin dispoziţia primarului nr. 5 din 18.01.2021.

 PARASCHIVEI NASTASĂ Elena, secretar general al UATO Broșteni, face apelul nominal al consilierilor locali convocaţi, arătând că pentru a fi legal constituită şedinţa, este necesar a fi prezenţi în sală, majoritatea, din totalul consilierilor locali validaţi, convocați, menţionează că la şedinţa de astăzi din 14 consilieri locali, sunt prezenţi 14 consilierii locali deci şedinţa este legal constituită dă cuvântul domnului HÂJ Constantin, președinte de ședință ales.

 Domnul HÂJ Constantin, președinte de ședință ales, citește

**ordinea de zi:**

 1.- Aprobarea procesului verbal încheiat în ședința extraordinară, a Consiliului Local al orașului Broșteni, județul Suceava din data de 15.12.2020.

 Inițiator, secretar general al orașului Elena PARASCHIVEI NASTASĂ

 2.- Aprobarea procesului verbal încheiat în ședința extraordinară convocată de îndată, a Consiliului Local al orașului Broșteni, județul Suceava din data de 21.12.2020.

 Inițiator, secretar general al orașului Elena PARASCHIVEI NASTASĂ

 3.- Proiect de hotărâre privind alegerea președintelui de ședință al Consiliului Local al orașului Broșteni, pentru o perioadă de 3 luni, respectiv lunile februarie – aprilie, anul 2021, înregistrat la nr. 8410/07.12.2020.

 Inițiator, Alexandru HURJUI primarul orașului Broșteni, județul Suceava

 4.- Proiect de hotărâre privind acordarea mandatului special reprezentantului oraşului Broșteni, județul Suceava, în Adunarea Generală a Asociaţiei Judeţene pentru Apă şi Canalizare Suceava să voteze pentru adoptarea Actelor Adiţionale de actualizare, modificare şi completare a Actului Constitutiv şi a Statutului Asociaţiei Judeţene pentru Apă şi Canalizare Suceava și împuternicirea Asociaţiei Judeţene pentru Apă şi Canalizare Suceava să semneze prin reprezentantul său legal, Președintele Asociației, în numele și pe seama UAT oraşul Broșteni, Județul Suceava, Actul Adițional la Actul Constitutiv și Actul Adițional la Statutul AJAC Suceava, înregistrat la nr. 307/18.01.2021.

 Inițiator, Alexandru HURJUI primarul orașului Broșteni, județul Suceava.

 5.- Proiect de hotărâre privind aprobarea organizării rețelei școlare de învățământ, pentru anul 2021 – 2022, la Liceul Tehnologic ”Nicolae Nanu” din orașul Broșteni, județul Suceava, înregistrat la nr. 8826 din 22.12.2020.

 Inițiator, Alexandru HURJUI primarul orașului Broșteni, județul Suceava.

 6.- Proiect de hotărâre privind  aprobarea rapoartelor de evaluare și încheierea contractelor de vănzare-cumpărare pentru apartamentele situate în orașul Broșteni, județul Suceava, cu păstrarea dreptului de preempţiune pentru persoanele care dețin contracte de închiriere, înregistrat la nr. 8380 din 22.12.2020.

 Inițiator, Alexandru HURJUI primarul orașului Broșteni, județul Suceava

 7.- Proiect de hotărâre privind aprobarea utilizării excedentului anului precedent pentru finanțarea cheltuielilor secțiunii de funcționare și de dezvoltare pe anul 2021, înregistrat la nr. 228 din 13.01.2021.

 Inițiator, Alexandru HURJUI primarul orașului Broșteni, județul Suceava

 8.- Proiect de hotărâre privind casarea și scoaterea din funcțiune a unor mijloace și obiecte de inventar aparținând unității administrativ teritoriale a orașului Broșteni, județul Suceava pe anul 2020,înregistrat la nr. 8974 din 31.12.2020.

 Inițiator, Alexandru HURJUI primarul orașului Broșteni, județul Suceava

 9.- Proiect de hotărâre privind aprobarea modificării organigramei și a statului de funcții pentru aparatul de specialitate al primarului, orașului Broșteni, județul Suceava, înregistrat la nr. 8834 din 22.12.2020.

 Inițiator, Alexandru HURJUI primarul orașului Broșteni, județul Suceava

 10.- Proiect de hotărâre privind revocarea HCL nr. 60/14.11.2020 ”privind alegerea viceprimarului orașului Broșteni, județul Suceava”, înregistrat la nr. 311 din 18.01.2021.

 Inițiator, Alexandru HURJUI primarul orașului Broșteni, județul Suceava

 11.- Proiect de hotărâre privind alegerea viceprimarului orașului Broșteni, județul Suceava, înregistrat la nr. 315 din 18.01.2021.

 Inițiator, Alexandru HURJUI primarul orașului Broșteni, județul Suceava

 12.- Discutarea unor cereri.

 Președintele de ședință întreabă dacă mai sunt alte discuții.

 Domnul primar Alexandru HURJUI, arată că mai este un proiect pentru ordinea de zi privind aprobarea indicatorilor tehnico – economici conform devizelor generale actualizate, a restului de executat și a categoriilor de cheltuieli ce se finanţează de la bugetul local, conform Programului Naţional de Dezvoltare Locală, pentru obiectivul de investiţie “*Reabilitare, modernizare și extindere sistem de alimentare cu apă* *în orașul Broșteni, judeţul Suceava.”*și dacă este cazul va mai fi un proiect de hotărâre pentru ordinea de zi privind modificarea HCL nr. 58/17.11.2020 ”privind alegerea Comisiei de validare în vederea întocmirii procesului – verbal privind rezultatul alegerii viceprimarului.”, dacă consilierul local propus pentru a participa la alegerile pentru ocuparea funcția de viceprimar al orașului Broșteni, județul Suceava va face parte din Comisia de validare în vederea întocmirii procesului – verbal privind rezultatul alegerii viceprimarului.

 Președintele de ședință întreabă dacă mai sunt alte propuneri, nu mai sunt alte propuneri deci supune spre aprobare ordinea de zi suplimentată, care este aprobată cu 14 voturi pentru.

 Domnul BÎRSAN Ion, propune transferul domnului HLIHOR Marcel, **din** Comisia pentru învățământ, sănătate și familie, muncă și protecție socială, activități social **culturale**, culte și protecția copilului **în** Comisia pentru administraţia publică locală, **juridică** şi de disciplină, apărarea ordinii şi liniştii publice, a drepturilor cetăţenilor,

 Domnul HÂJ Constantin, propune ca ședințele ordinare să fie convocate la o oră fixă, adică la ora 15, iar cele extraordinare și extraordinare convocate de îndată să fie ora care o stabilește domnul primar prin dispoziție.

 Domnul HÂJ Constantin arată că dacă s-a semnat un contract cu un birou de avocatură, atunci pentru legalitatea actelor administrative avocatul să ne vizeze toate proiectele de hotărâre pentru legalitate, să suplinească atribuțiile juristului.

 Domnul MOLODESCHI Mihai arată că un jurist nu are în atribuții avizarea proiectelor de hotărâre, aceasta este atribuția secretarului general al orașului și acestea sunt verificate de Instituția Prefectului Suceava.

 Președintele de ședință trece la punctul 1 al ordinei de zi, Aprobarea procesului verbal încheiat în ședința extraordinară, a Consiliului Local al orașului Broșteni, județul Suceava din data de 15.12.2020.

 Inițiator, secretar general al orașului Elena PARASCHIVEI NASTASĂ

și invită la discuții.

 Președintele de ședință întreabă dacă mai sunt discuții, nu sunt alte discuții, supune spre aprobare **punctul 1** al ordinei de zi care este aprobat cu **14 voturi pentru**.

 Președintele de ședință trece la punctul 2 al ordinei de zi, Aprobarea procesului verbal încheiat în ședința extraordinară convocată de îndată, a Consiliului Local al orașului Broșteni, județul Suceava din data de 21.12.2020.

 Inițiator, secretar general al orașului Elena PARASCHIVEI NASTASĂ

și invită la discuții

 Domnul HÂJ Constantin, arată că ar fi bine să fie postate sedințele Consiliului Local Broșteni pe facebook, deoarece sunt discuții negative între cetățenii orașului.

 Domnul primar arată că trebuie să mai avem răbdare aproximativ 10 zile și se va putea accesa pagina de internet a primăriei care este făcută conform standardelor.

 Discuții amicale între domnii consilieri locali, președintele de ședință și primar.

 Președintele de ședință întreabă dacă mai sunt discuții, nu sunt alte discuții, supune spre aprobare **punctul 2** al ordinei de zi care este aprobat cu **12 voturi pentru**, **se abțin domnii HÂJ Constantin și HLIHOR Marcel.**

 Președintele de ședință trece la punctul 3 al ordinei de zi, Proiect de hotărâre privind alegerea președintelui de ședință al Consiliului Local al orașului Broșteni, pentru o perioadă de 3 luni, respectiv lunile februarie – aprilie, anul 2021, înregistrat la nr. 8410/07.12.2020.

 Inițiator, Alexandru HURJUI primarul orașului Broșteni, județul Suceava

și invită la discuții

 Domnul CÎTEA Constantin propune ca președinte de ședință pentru următoarele 3 luni pe domnul HLIHOR Marcel.

 Președintele de ședință întreabă dacă mai sunt alte propuneri, nu mai sunt alte propuneri, supune la vot **punctul 3** al ordinei de zi care este adoptat cu **14 voturi pentru.**

 Președintele de ședință trece la punctul 4 al ordinei de zi, Proiect de hotărâre privind acordarea mandatului special reprezentantului oraşului Broșteni, județul Suceava, în Adunarea Generală a Asociaţiei Judeţene pentru Apă şi Canalizare Suceava să voteze pentru adoptarea Actelor Adiţionale de actualizare, modificare şi completare a Actului Constitutiv şi a Statutului Asociaţiei Judeţene pentru Apă şi Canalizare Suceava și împuternicirea Asociaţiei Judeţene pentru Apă şi Canalizare Suceava să semneze prin reprezentantul său legal, Președintele Asociației, în numele și pe seama UAT oraşul Broșteni, Județul Suceava, Actul Adițional la Actul Constitutiv și Actul Adițional la Statutul AJAC Suceava, înregistrat la nr. 307/18.01.2021.

 Inițiator, Alexandru HURJUI primarul orașului Broșteni, județul Suceava

și invită la discuții:

 Domnul primar expune proiectul de hotărâre.

 Domnii consilieri locali întreabă dacă primarul trebuie să fie delegat în AJAC.

 Domnul MOLODESCHI Mihai arată că ordonatorul principal de credite, adică primarul, este delegat în AJAC, dacă nu el delegă pe altcineva care să facă parte doi AJAC.

 Președintele de ședință întreabă dacă mai sunt alte discuții, nu mai sunt alte discuții, supune la vot **punctul 4** al ordinei de zi care este adoptat cu **11 voturi pentru, se abțin domnii BILBOREANU Cristian, DENEȘ Dorel și ASIMINEI Dragoș.**

 Președintele de ședință trece la punctul 5 al ordinei de zi, Proiect de hotărâre privind aprobarea organizării rețelei școlare de învățământ, pentru anul 2021 – 2022, la Liceul Tehnologic ”Nicolae Nanu” din orașul Broșteni, județul Suceava, înregistrat la nr. 8826 din 22.12.2020.

 Inițiator, Alexandru HURJUI primarul orașului Broșteni, județul Suceava.

și invită la discuții:

 Doamna BONDAR Paula arată că rămâne aceeași rețea ca anii trecuți, nu sunt modificări.

 Președintele de ședință întreabă dacă mai sunt alte discuții, nu mai sunt alte discuții, supune la vot **punctul 5** al ordinei de zi care este adoptat cu **14 voturi pentru.**

 Președintele de ședință trece la punctul 6 al ordinei de zi, Proiect de hotărâre privind  aprobarea rapoartelor de evaluare și încheierea contractelor de vănzare-cumpărare pentru apartamentele situate în orașul Broșteni, județul Suceava, cu păstrarea dreptului de preempţiune pentru persoanele care dețin contracte de închiriere, înregistrat la nr. 8380 din 22.12.2020.

 Inițiator, Alexandru HURJUI primarul orașului Broșteni, județul Suceava

și invită la discuții:

 Domnul primar Alexandru HURJUI, expune proiectul de hotărâre și arată că prin vănzare de apartamente se aduc bani la bugetul local.

 Președintele de ședință întreabă dacă mai sunt alte discuții, nu mai sunt alte discuții, supune la vot **punctul 6** al ordinei de zi care este adoptat cu **14 voturi pentru.**

 Președintele de ședință trece la punctul 7 al ordinei de zi, Proiect de hotărâre privind aprobarea utilizării excedentului anului precedent pentru finanțarea cheltuielilor secțiunii de funcționare și de dezvoltare pe anul 2021, înregistrat la nr. 228 din 13.01.2021.

 Inițiator, Alexandru HURJUI primarul orașului Broșteni, județul Suceava

și invită la discuții:

 Domnul MOLODESCHI Mihai, expune proiectul de hotărâre și arată că sunt 14 miliarde lei vechi excedent din care 3 mil. se vor folosi la gol de casă, adică pentru salarii și alte cheltuieli administrative și restul se vor folosi la proiecte.

 Președintele de ședință întreabă dacă mai sunt alte discuții, nu mai sunt alte discuții, supune la vot **punctul 7** al ordinei de zi care este adoptat cu **14 voturi pentru.**

 Președintele de ședință trece la punctul 8 al ordinei de zi, Proiect de hotărâre privind casarea și scoaterea din funcțiune a unor mijloace și obiecte de inventar aparținând unității administrativ teritoriale a orașului Broșteni, județul Suceava pe anul 2020,înregistrat la nr. 8974 din 31.12.2020.

 Inițiator, Alexandru HURJUI primarul orașului Broșteni, județul Suceava

și invită la discuții:

 Domnul primar Alexandru HURJUI, expune proiectul de hotărâre și arată că ar fi bine ca din parte din lemnul rezultat din demolare, bineînțeles dacă este ceva bun, să se facă o ”bojdeaucă a Irinucăi”, pentru scop turistic.

 Discuții amicale între domnii consilieri locali pe baza obiectelor de inventar și fixe care urmează a se casa.

 Domnul MOLODESCHI Mihai, arată că stânile sunt ffff vechi, au o valoare de inventar de la 0,60 lei, ceea ce nu este relevant, multe din ele sunt dărâmate de vânturi sau arse.

 Doamna BONDAR Paula, arată că este bine de reparat și să se păstreze parte din stâni care sunt mai bune, chiar dacă au valoarea de inventar mică.

 Domnul HÂJ Constantin, arată că dacă o stână este casată se dazafectează și la aceasta nu se mai pot face lucrări, nu se poate investi cu investiții.

 Domnul MOLODESCHI Mihai, artă că nici așa la o stână cu o valoare de inventar de 0,60 lei, nu se poate investi.

 Concluzia este că se va **aproba casarea** **dar să fie scoase din casare stânile,** deoarece se va forma o comisie care va merge pe deal la locațiile respective și vor constata ce de face cu ele.

 Președintele de ședință întreabă dacă mai sunt alte discuții, nu mai sunt alte discuții, supune la vot **punctul 8** al ordinei de zi, **casarea cu excepția stânilor,** care este adoptat cu **14 voturi pentru.**

 Președintele de ședință trece la punctul 9 al ordinei de zi, Proiect de hotărâre privind aprobarea modificării organigramei și a statului de funcții pentru aparatul de specialitate al primarului, orașului Broșteni, județul Suceava, înregistrat la nr. 8834 din 22.12.2020.

 Inițiator, Alexandru HURJUI primarul orașului Broșteni, județul Suceava

și invită la discuții:

 Domnul primar expune proiectul de hotărâre și arată că este strict necesar a se face unele schimbări la posturile care erau fără studii superioare și din care posturi personalul a ieșit la pensie, deoarece este nevoie de personal care trebuie să cunoască să lucreze nestingherit pe calculator, să cunoască cât de cât o limbă străină și trebuie să avem acoperire pentru aceste posturi ca să ne ducem la îndeplinire atribuții mulțumitor.

 Doamna BONDAR Paula, întreabă dacă pentru postul de consilier al primarului se organizează concurs ???

 Domnul MOLODESCHI Mihai, arată că nu trebuie concurs, este angajat de primar.

 Domnul ILIȘANU Cezar, întreabă ”Ce rol are consilierul personal al primarului și ce salr va avea.”

 Domnul primar Alexandru HURJUI, arată că rolul consilierului personal al primarului este de promovare, comunicare și este o persoană de încredere a primarului.

 Domnul MOLODESCHI Mihai, arată că salarul consilierului personal al primarului este stabilit prin hotărâre a consiliului local.

 Discuții amicale între domnii consilieri locali.

 Domnul primar arată că nu se fac modificări la numărul posturilor aprobat de prefectură, doar se trec într-o treaptă superioară de studii.

 Domnul BARAN Doru, arată că totuși pentru postul cu studii medii, este o salarizare și pentru postul cu studii superioare este o altă salarizare.

 Domnul primar Alexandru HURJUI, arată că deoarece totul se lucrează cu programe pe calculator se necesită studii și pregătire ca să fie cu cine lucra în condiții optime.

 Domnul MOLODESCHI Mihai, arată că salariul unui muncitor cu 40 de ani vechime, este echivalent cu salariul unui post cu studii superioare debutant.

 Doamna BONDAR Paula, propune **amânarea** proiectul de hotărâre.

 Președintele de ședință întreabă dacă mai sunt alte discuții, nu mai sunt alte discuții, supune la vot **punctul 9** al ordinei de zi, care întrunește **5 voturi pentru, se abțin domnii BARAN Doru, BÎRSAN Ion, BONDAR Paula, CERBU Angela, DANCI Teofil, HÂJ Constantin, HLIHOR Marcel, ILIȘANU Cezar, MOLODESCHI Mihai.**

 **Proiectul de hotărâre** privind aprobarea modificării organigramei și a statului de funcții pentru aparatul de specialitate al primarului, orașului Broșteni, județul Suceava, **nu întrunește numărul de voturi pentru a fi adoptat.**

Președintele de ședință trece la punctul 10 al ordinei de zi, Proiect de hotărâre privind revocarea HCL nr. 60/14.11.2020 ”privind alegerea viceprimarului orașului Broșteni, județul Suceava”, înregistrat la nr. 311 din 18.01.2021.

 Inițiator, Alexandru HURJUI primarul orașului Broșteni, județul Suceava

și invită la discuții:

 Domnul primar Alexandru HURJUI, arată că în urma intervenției domnului HLIHOR Marcel, care a înaintat Instituției Prefectului județul Suceava o petiție privind nerespectarea legilor în vigoare, OUG nr. 190/2020, la alegerile pentru viceprimarul orașului Broșteni, din luna noiembrie 2020, Prefectura ne-a recomandat să urmăm procedura de intrare în legalitate în această privință, deci vom revoca această hotărâre și vom alege viceprimar din nou.

 Președintele de ședință întreabă dacă mai sunt alte discuții, nu mai sunt alte discuții, supune la vot punctul 10 al ordinei de zi care este adoptat cu **11 voturi pentru**, **se abțin domnii DANCI Teofil, HLIHOR Marcel și MOLODESCHI Mihai.**

Președintele de ședință trece la punctul **suplimentar** al ordinei de zi, privind modificarea HCL nr. 58/17.11.2020 ”privind alegerea Comisiei de validare în vederea întocmirii procesului – verbal privind rezultatul alegerii viceprimarului.”, deoarece consilierul local care face parte din această comisie, va fi propus pentru a candida pentru postul de viceprimar al orașului Broșteni, județul Suceava.

 Președintele de ședință invită la discuții, domnul HLIHOR Marcel propune ca din comisia de validare în vederea întocmirii procesului – verbal privind rezultatul alegerii viceprimarului, să facă parte doamna **BONDAR Ileana -Paula,** consilier local din parte PMP.

 Președintele de ședință întreabă dacă mai sunt propuneri, nu mai sunt alte propuneri, deci se supune la vot propunerea domnului HLIHOR Marcel, proiectul de hotărâre este adoptat cu **13 voturi pentru se abține domnul MOLODESCHI Mihai.**

 Președintele de ședință trece la punctul 11 al ordinei de zi, Proiect de hotărâre privind alegerea viceprimarului orașului Broșteni, județul Suceava, înregistrat la nr. 315 din 18.01.2021.

 Inițiator, Alexandru HURJUI primarul orașului Broșteni, județul Suceava

și invită la discuții:

 Se fac propuneri pentru ocuparea funcției de viceprimar al orașului Broșteni, județul Suceava:

* Domnul DANCI Teofil îl propune pe domnul **MOLODESCHI Mihai,**
* Domnul CERBU Angela îl propune pe domnul **BÎRSAN Ion.**
* Domnul ASIMINEI Dragoș îl propune pe domnul **MITEA Bogdan,**
* Domnul **HLIHOR Marcel** se propune pe dumnealui.

 Se trece la procedura de vot.

 Doamna secretar a pregătit urnă, buletine de vot și spațiul pentru desfășurarea procesului de vot. Desfășurarea votului. Se dă citire procesului verbal al comisiei, de unde rezultă:

* Domnul **MOLODESCHI Mihai,** a întrunit un numâr de **2 voturi pentru.**
* Domnul **BÎRSAN Ion,** a întrunit un numâr de **2 voturi pentru.**
* Domnul **MITEA Bogdan**, a întrunit un numâr de **9 voturi pentru.**
* Domnul **HLIHOR Marcel** a întrunit un numâr de **1 vot pentru.**

 Doamna secretar arată că **viceprimar al orașului Broșteni,** județul Suceava este domnul **MITEA Bogdan, care a întrunit 9 voturi pentru.**

Președintele de ședință trece la punctul **suplimentar** de pe ordinea de zi, privind aprobarea indicatorilor tehnico – economici conform devizelor generale actualizate, a restului de executat și a categoriilor de cheltuieli ce se finanţează de la bugetul local, conform Programului Naţional de Dezvoltare Locală, pentru obiectivul de investiţie “*Reabilitare, modernizare și extindere sistem de alimentare cu apă* *în orașul Broșteni, judeţul Suceava.”* inițiatde primarul orașului Broșteni, domnul Alexandru HURJUI și invită la discuții.

 Domnul MOLODESCHI Mihai expune proiectul de hotărâre.

 Președintele de ședință întreabă dacă mai sunt alte discuții nu mai sunt discuții, supune spre adoptare acest proiect de hotărâre care este adoptat **cu 14 voturi pentru.**

Președintele de ședință trece la discutarea unor cereri.

 Domnul MERENCIU Neculai, din orașul Broșteni, județul Suceava, solicită luarea măsurilor pentru tăierea unui copac mare și putred de lângă Bl. D9. Viceprimarul va verifica și va rezolva problema.

 Domnul NEGRILEANU Ion, din orașul Broșteni, județul Suceava, cu mai multe familii din satul Cotârgași solicită una lampă de iluminat public. Viceprimarul va verifica și va rezolva problema.

 Domnul IFTODE Gheorghe, administrator SC GECRIS BUCOVINA SRL, din Suceava solicită renunțare la contractul de concesiune pentru suprafața de teren de 1.100 m.p. și schimbul de teren în suprafață de 1.100 mp. Aparținând primăriei Broșteni cu suprafața de 1.500 m.p. teren aparținând SC GECRIS BUCOVINA SRL. Viceprimarul va verifica și va rezolva problema.

 Doamna PĂDURARU Doina, din orașul Broșteni, județul Suceava, solicită aprobarea unui loc de parcare în jurul blocului B3. Se va deplasa o comisie formată din domnii consilieri locali MITEA Bogdan, ASIMINEI Dragoș și CÂTEA Constantin.

 Domnul POPA Daniel, din orașul Broșteni, județul Suceava, solicită aprobarea unui loc de parcare în jurul blocului B3. Se va deplasa o comisie formată din domnii consilieri locali MITEA Bogdan, ASIMINEI Dragoș și CÂTEA Constantin.

 Domnul DANDU Florinel-Adrian, din orașul Broșteni, județul Suceava, solicită încheierea unui contract de concesionare pentru suprafața de 87 m.p., pentru care are contract de închiriere.

Se aprobă cu 14 voturi pentru.

 Domnul AXINIA Daniel, din orașul Broșteni, județul Suceava, solicită concesionarea suprafeței de 250 m.p. pentru ca firma acestuia să desfășoare activitate de servicii auto – vulcanizare. Se va aproba în limita stocului existent, se va identifica terenul cu ajutorul solicitantului.

 Un grup de cetățeni din satul Cotărgași, AXINIA Ioan, solicită construirea unui pod de beton în locul podului de lemn care este depreciat. Domnul Molodeschi Mihai arată că trebuie reactualizat studiul de fezabilitate și apoi se va lua în evidență la buget.

 Domnul MAERERAN Gheorghe, comuna Comănești, județul Suceava, solicită concesionarea unei suprafețe de teren de 25 m.p. pentru a fi amplasat un chioșc pentru comercializare sucuri naturale. Se va lua în evidență în limita stocului disponibil pentru terenuri.

 Domnul RUSU Ilie, din orașul Broșteni, județul Suceava, solicită aprobarea 10 mc. lemn lucru pentru stâna din fundul Puzdrei. Se aprobă cu 50 % când este material lemnos disponibil.

 Domnul JUNCĂNARU Nicolae, din orașul Broșteni, județul Suceava, prin care solicită închirierea unui loc de parcare lângă blocul O5. Se va deplasa o comisie formată din domnii consilieri locali MITEA Bogdan, ASIMINEI Dragoș și CÂTEA Constantin.

 Domnul DANDU Constantin, din orașul Broșteni, județul Suceava, prin care solicită închirierea unei suprafețe de teren de 600 mp. în satul Lungeni pe malul Bistriței, pentru a-l amenaja parcare auto. Se va deplasa o comisie formată din domnii consilieri locali MITEA Bogdan, ASIMINEI Dragoș și CÂTEA Constantin.

 Domnul GOLEANU Ionel, din orașul Broșteni, județul Suceava, solicită concesionarea unei suprafețe de teren pe care arată că a amenajat-o pentru a amplasa o seră de legume. Se va deplasa o comisie formată din domnii consilieri locali MITEA Bogdan, ASIMINEI Dragoș și CÂTEA Constantin și BARAN Doru.

 Liceul Tehnologic ”Nicolai Nanu” Broșteni, ne aduce la cunoștință proiectul de buget pentru anul 2021.

 Domnul RUSU Dorel, din orașul Broșteni, județul Suceava, șef serviciul din cadrul SPAAC, solicită încadrarea unui contabil, contractual pentru acest serviciu. Domnul primar arată că se va face concurs deoarece doamna care esta cu delegare de atribuții și-a dat dimisia.

 Domnul PANTEA Mircea, din orașul Broșteni, județul Suceava, solicită aprobarea unui loc de parcare în fața blocului A6, sc. A. Se va deplasa o comisie formată din domnii consilieri locali MITEA Bogdan, BONDAR Ileana - Paula și CÂTEA Constantin.

 Președintele de ședință întreabă dacă mai sunt alte discuții, nu mai sunt alte discuții încheie ședința ordinară din data de 25.01.2021 și mulțumește pentru participare.

 Președinte de ședință Întocmit

 Constantin HÂJ Elena PARASCHIVEI NASTASĂ

25.01.2021